EN ORIGINAL SERIE FRA NETFLIX
Lad os gøre status.
Indtil nu har vejledningen vist dig, hvordan du tager magten, knuser rivalerne…
…tvinger dit folk til underdanighed…
…og erstatter objektiv sandhed med din version af virkeligheden.
Nu skal tyranniets sande løfte endelig indfries
ved at genopfinde dit land som det utopia,
du altid har drømt om.
De farligere og mere interessante tyranner
er overbeviste om, at de skaber en bedre verden.
Synes du, dit land mangler et nyt flag? Intet problem.
Vil du have et helt nyt uddannelsessystem, hvor du er hovedemnet? Hvorfor ikke?
Vejledningen har alle redskaberne til at skabe dit perfekte samfund,
og ingen går mere op i det end Muammar Gaddafi…
DIKTATOR I LIBYEN 1969-2011
…der gjorde forvandlingen af Libyen til sit livsværk,
uanset hvem eller hvad der stod i vejen.
Den gale hund fra Mellemøsten ønsker en verdensrevolution.
Følg hans eksempel, så opdager du,
hvordan også du kan skabe et evigt himmerige på Jorden,
hvor du er ledestjernen.
SKAB ET NYT SAMFUND
Muammar Gaddafis excentriske vision forvandlede hans landsmænds liv
på gode, dårlige og sære måder.
Gaddafi var lidt sølle.
PROF. I REGERINGSLEDELSE
En, der i starten ville forvandle samfundet omkring sig,
og til sidst endte med at tro på sine egne historier.
Han var notorisk korrupt og grådig.
Var meget krukket i både tøjstil og opførsel.
Han besøgte fremmede lande og sov uden for i et telt.
Og dog, på trods af sine særheder,
holdt dette revolutions- og modeikon fast i magten i 42 år.
DOBBELT SÅ LÆNGE SOM SADDAM
FIRE GANGE SÅ LÆNGE SOM HITLER
FEM GANGE SÅ LÆNGE SOM IDI AMIN
Før vi ser, hvordan Gaddafi skabte Libyen i sit eget billede,
er der nogle ting, du skal vide.
Jeg har alle løsningerne her.
FAKTA NR. 1 - GADDAFI KOM FRA INGENTING
Muammar Gaddafis forældre var beduinske nomader og analfabeter.
Det var et barsk miljø.
PROF. I POLITISK VIDENSKAB
Libyen var et af de fattigste lande.
Man kunne kun ændre status ved at gå ind i militæret,
og det gjorde Gaddafi så.
FAKTA NR. 2 GADDAFI TOG MAGTEN I ET KUP SOM 26-ÅRIG
Gaddafi så den vestligt støttede monark, kong Idris, som ufatteligt korrupt.
Det var stort set et fredeligt kup,
for der var ingen institutioner i Libyen,
der var organiserede nok til at kunne beskytte kongen.
FAKTA NR. 3 GADDAFI HAVDE GODE INTENTIONER (I STARTEN)
Gaddafi begyndte nok som seriøs reformist.
Han ville modernisere hele landet.
Han blev hyldet som en slags befrier
i hele den arabiske og den afrikanske verden.
Men i sidste ende ville han ikke befri nogen mere.
Han ville gøre dem til slaver.
Gaddafis lære indeholder både løftet i og faren ved at bygge et nyt samfund.
Hvis dit skal lykkes, er der brug for spilleregler,
og det er din opgave at skrive dem.
VÆR LOVEN
Som skaber af dit nye samfund er du mere end statsoverhoved.
Du er forælder til din nation, og for at vise din kærlighed
må du styre din flok med fast hånd.
Autoritære herskere hersker ved
at indskrænke befolkningens rettigheder.
Ledere påstår, det er til statens og folkets bedste.
Tyranner ved jo bedst.
Efter magtovertagelsen i 1979
ophævede Ayatollah Khomeini Irans skilsmisselov
og sænkede giftealderen for piger helt ned til syv år.
Under Hitler indførte nazisterne en streng antirygningspolitik
inspireret af Hitlers personlige afsmag for tobak.
Imens Turkmenistans diktator, Saparmurat Niyazov,
forbød brug af playback ved koncerter i 2006
og forviste hunde fra hovedstaden
grundet deres ubehagelige lugt.
4 ÅR, EFTER GADDAFI TOG MAGTEN
Som alle andre diktatorer vidste Gaddafi, at han måtte indskrænke borgerrettigheder,
så han ophævede ytringsfrihed og forsamlingsfrihed.
Han fandt på reglerne undervejs.
Med henvisning til islamisk lov
forbød Gaddafi alkohol og lukkede alle natklubber.
At ansætte hushjælp,
at være læge eller advokat med egen praksis
eller endda tage en taxi blev også forbudt.
Forbudte handlinger, såsom utroskab, kunne afføde pisk og tab af lemmer.
Gaddafi forbød også fagforeninger og arbejderstrejker
og slog hårdt ned på samfundets sande fjende: udenlandske høns.
Gaddafi sagde, at Libyen skulle dyrke sin egen mad.
En land er ikke frit, hvis det spiser udenlandsk.
Og han sagde: "Vi starter med hønsene. Alle Libyere skal selv holde høns."
Men at befri folk for butiksindkøbt fjerkræ
rækker ikke langt.
I 1976 indså han, at folket ikke helt delte hans vision om,
hvordan et land skulle styres.
Han blev mere og mere autokratisk. Valgene forsvandt.
Magtpositionerne blev besat af stadigt flere loyalister.
Så det blev langsomt et klassisk diktatur.
Og selvom mange Libyere gerne
ville have Gaddafi som enehersker, var der små modstandsgrupper.
Som Gaddafis undertrykkelse øgedes,
gik studerende på gaden i protest og krævede deres rettigheder tilbage.
Det var kritisk for regimet.
Gaddafi havde et valg: Følg folkets vilje eller sin egen.
Den 7. april 1976 tog han den åbenlyse beslutning.
Han sendte hæren ind i Tripoli og Benghazi for at nedkæmpe protesterne.
Mange, der blev anholdt, blev senere løsladt.
Andre var ikke så heldige.
For at statuere et eksempel med dem, der vovede at tale imod regimet,
blev nogle af dem anklaget for forræderi.
På den første årsdag for protesterne
blev to studerende, Omar Dabob og Muhammmed Ben Sa-oud,
hængt for deres deltagelse, og en særlig gæst var blandt publikum.
Fra den dag erklærede Gaddafi den 7. april for national helligdag.
Og kan det fejres bedre
end ved at indfange sine modstandere fra hele landet?
Det var en ny tradition, der skulle vise,
at fra nu af var lederen loven, og loven skulle overholdes.
At fastslå reglerne er en begyndelse,
men at afsløre det sande løfte for dit nye samfund
kræver endnu modigere handlinger,
så tænk stort.
OPBYG DIT EFTERMÆLE
Tyranner har store projekter.
Dette er en af måderne at skaffe sig udødelighed på
som daglig påmindelse om deres storhed.
Vælg dine projekter med omhu,
så kan de løfte dit land og dit image på samme tid.
Nazisterne fremstillede dem selv som drivkraften bag autobahn-vejsystemet,
som lovede tyskerne absolut mobilitet på tværs af landet.
Joseph Stalin godkendte opførelsen af den topmoderne metro i Moskva,
som blev hyldet som en sejr for socialismen, da den åbnede i 1931.
Imens den rumænske diktator, Nicolae Ceausescu,
bulldozede en femtedel af Bukarest for at bygge Parlamentspaladset.
Det tog 13 år at færdiggøre.
Det kostede tre milliarder dollars og op imod 3.000 arbejderes liv.
Trist, at han blev afsat og henrettet, før bygningen stod færdig.
Gaddafi havde store ambitioner og en god chance for at gennemføre dem.
Gaddafi havde en olierig økonomi.
Pengene kom op ad jorden og direkte ind på hans konto.
Efter 1973 firdobledes olieprisen globalt.
Han tjente en ufattelig masse penge,
og han kunne bruge dem, på hvad end han havde lyst til.
28. AUGUST 1984 - SAHARA-ØRKENEN, LIBYEN
I Allahs navn lægger vi grundstenen til den store menneskeskabte flod.
Der var blevet mangel på drikkevand,
så da han vidste, der var enorme grundvandsmagasiner i syd,
ville Gaddafi udnytte dem.
En menneskeskabt flod, der en dag kunne gøre ørkenen dyrkbar.
Findes der et bedre symbol på et nyt samfund end en frodig ørken?
LIBYEN
Gaddafis plan var at bore ned i det nubiske magasin
og så transportere vandet mod nord via enorme rør og dæmninger.
Det var enormt.
Enorme rørledninger på flere hundrede kilometer.
Det var ikke gratis.
LIBYENS ÅRSBUDGET
Men Gaddafi så projektet som sit stjerneprojekt,
der ville give Libyen vand i årtier.
Han begyndte endda at kalde det for verdens ottende vidunder.
Desværre løb projektet ind i problemer.
Der var problemer. Korruption var hverdagskost,
så mange rør eksploderede og så videre.
Den store menneskeskabte flod tog næste 30 år at færdiggøre.
Nogle eksperter mener, at magasinerne vil blive tømt,
før udgangen af dette århundrede.
Men det bliver en andens problem.
Flodprojektet var et af de meget få, som libyerne satte stor pris på.
Det var et prestigeprojekt, som han kunne fremvise som sit.
Men folks hukommelse er kort.
Du mås sikre dig, at de ikke glemmer, hvem der stod bag
de vidundere, de nyder godt af.
Hvordan, spørger du?
Jeg tror på, at børnene er vores fremtid, så oplær dem godt.
INDOKTRINÉR UNGDOMMEN
Enhver diktator har brug for en befolkning, der kan læse og skrive,
så de kan udføre simple opgaver og tjene penge til diktatoren.
Diktatorer ønsker ikke
en veluddannet befolkning med idéer, der kan blive rivaler.
Hvis dit nye samfund skal lykkes, må du starte tidligt.
I Libyen hang læsning og propaganda sammen.
Gaddafis obligatoriske læseliste for børnene indeholdt kun én titel
skrevet af … ja, ham selv.
DEN GRØNNE BOG
Den grønne bog var biblen for Gaddafis Libyen.
Gaddafi citerede konstant fra den.
Der stod citater på plakattavler.
Det var tilfældige tanker,
men da de kom fra Gaddafi, kunne ingen stille spørgsmål ved dem.
Du må ikke lade dårlige anmeldelser stå i vejen for dit lands fremtid.
PROF. I PSYKOLOGI
Børn kom til prøve i Gaddafis bog.
Hvad han skrev, og hvad det betyder.
Det var snedig udannelsesplanlægning.
Det geniale ved Gaddafis uddannelsessystem var ikke blot, hvad børnene lærte,
men også hvad de ikke lærte.
I det nye libyske samfund undervistes der ikke i historie før Gaddafis tid,
for hvorfor lære om de dårlige, gamle dage?
Ingen geografi. Folk må ikke tænke på verden eller en udvej.
Ingen fremmedsprog. Nytteløst.
Da Gaddafi mente, at måleenheder var Vestlig undertrykkelse,
forbød han det metriske system.
Det var måske ikke kun skidt.
Men af og til, trods din omhyggelige planlægning,
lærer børnene ikke det, du ønsker, de skal lære.
Derfor stod Gaddafi selv af og til for undervisningen
for at sikre, at budskabet sev ind.
I sommeren 1984
fik tusindvis af skolebørn i Benghazi
at vide, at de skulle på en helt speciel tur.
Eleverne blev ført ind i busser
og kørt til byens udendørs basketball-stadion.
Men det, de skulle se, var noget ganske andet.
Hovedattraktionen: Al-Sadek Hamed Al-Shuwehdy.
Den anklagede har tilstået terroristhandlinger.
En 30-årig tekniker, nyligt hjemvendt fra studier i USA.
Publikum fik at vide, de ville blive vidne til en retssag,
men han var allerede dømt
Da folk indså, hvad der skulle ske, bad nogle af dem om nåde.
Andre festede.
Men der gik noget galt.
Den dømte mand døde ikke.
En kvinde kom ud fra folkemængden.
Hun hed Huda Ben Amer.
Med et fast ryk gjorde hun en ende på det.
Hun blev kendt som Bødlen Huda.
At hun hjalp staten med at myrde et uskyldigt offer
satte skub i hendes politiske karriere,
og hun blev faktisk minister for sport og turisme.
En passende belønning for at være rollemodel for ungdommen.
Især for de små piger.
Men Hudas strålende eksempel viser også,
hvor magtfuld og endda livsfarlig én kvinde kan være.
Derfor skal du på din vej til dit nye samfund
holde særligt øje med det svage køn.
SÆT KVINDER PÅ PLADS
Alle de store diktatorer i moderne tid har været mænd.
Som gruppe ser de kvinder som nødvendige,
men de anser også kvinder for farlige.
Den autoritære tankegang passer til genoprettelsen af et hierarki,
hvor mænd rangerer højest.
Men Gaddafi ville ses som en moderne tyran,
der byggede et perfekt samfund til hele sit folk.
I princippet mente Gaddafi, at kvinder burde være ligestillet med mænd.
Så i hele sin regeringstid
forsøgte han om ikke andet symbolsk at forfremme kvinder.
Findes der et bedre symbol på kvindeforfremmelse end dette?
AMAZONE-KORPSET
Han havde et sært korps af kvindelige livvagter.
ALIAS REVOLUTIONENS NONNER
Næsten som noget i en James Bond-film.
Da hr. Gaddafi kom til, blev Libyen frit.
Før var kvinder ikke frie.
De tog med ham på udlandsrejser.
Gaddafi var ekspert i at manipulere medierne.
Han vidste præcis, hvad fotograferne gik efter,
så han kom på tv.
Men bag lukkede døre tålte tingene ikke helt dagens lys.
Mange vidste det ikke. Livvagterne var det, nogle kalder et harem.
Der blev rekrutteret nye medlemmer til korpset
under Gaddafis rejser rundt i landet.
Han yndede smukke, unge kvinder, nogle blot 14 år gamle.
Spejdere fra korpset holdt altid udkig efter nye ansigter.
Nye rekrutter blev inviteret til en privat reception for at møde lederen.
Hvis en kvinde blev klappet på hovedet, var hun udvalgt og ville snart forsvinde.
Og uanset, om hun ville eller ej,
blev hun det, Gaddafi kaldte "revolutionens jomfru"
og forpligtet til at tjene sin leder.
Disse kvinder blev ofte mishandlet og voldtaget af Gaddafi.
Nogle piger fik lov til at vende tilbage til familien,
men i et traditionelt muslimsk samfund blev de ofte udstødt.
Gaddafi misbrugte tusindvis af kvinder i årevis på den måde.
Det var en del af Muammars vision,
hvor den største ære var at stå til rådighed for Libyen
og dermed for ham.
Gaddafi var nationen.
Diktatorer ser landet som deres ejendom.
De ejer dets rigdomme. De ejer dets folk.
Han kan bruge deres kroppe, som han vil.
Hvis du er Muammar Gaddafi, virker det måske,
som om du har alt det nødvendige til dit nye samfund.
Penge, loyale undersåtter,
konkrete beviser på din storhed, spændende jobmuligheder.
Men du kan ikke hvile på laurbærrene nu.
Når der er en hel verden derude, der endnu ikke kender til din storhed,
hvorfor så tie om den?
EKSPORTÉR REVOLUTIONEN
At blive enehersker er en imponerende bedrift.
Men at skabe en global bevægelse? Det er legender værdigt.
Derfor elsker vores mest ambitiøse tyranner at sprede vingerne.
I 1940 indsatte Hitler en marionetregering,
kaldet Vichystyret, i det besatte Frankrig,
som fratog jøderne statsborgerskab
og sendte over 70.000 i døden i koncentrationslejre.
Efter 2. Verdenskrig støttede Joseph Stalin ivrigt
kommunistregeringer overalt i Østeuropa og Baltikum
og skabte en bufferzone af venligtsindede lande.
Og Kinas Mao Zedong leverede våben, kontanter og forsyninger til Nordvietnam
som led i sin plan om at herske over Sydøstasien.
Men for nogle tyranner kan det være svært at få venner.
Han prøvede ivrigt
at blive midtpunkt i den arabiske verden.
Lederne så dog ned på ham.
Men uanset hvad resten af verden tænker, så er der altid nogle grupper,
der vil tage dig og din tykke tegnebog til sig.
Gaddafi sponsorerede mange separatistbevægelser.
GRUPPER FINANSIERET AF GADDAFI
Overalt i verden, hvor en revolutionær gruppe manglede penge,
stod Gaddafi til rådighed.
Faren ved at finde de forkerte venner
er dog, at folk dømmer dig på de venner.
Den var omkring 2:00 i Berlin,
da bomben sprang i det fyldte diskotek La Belle.
Politiet sagde, der var cirka 500 derinde.
Mange af dem amerikanske soldater. Bomben eksploderede…
Disse mordere kunne ikke udføre deres forbrydelser
uden hjælp og støtte fra regimer såsom Gaddafis i Libyen.
Gaddafi var terrorist.
Han ønskede verdens respekt, men terroriserede alle.
TIDLIGERE UDENRIGSMINISTER, USA
Vi nægter at bøje hovederne for USA.
Et godt råd:
Det er langt lettere at terrorisere folk i hjemlandet end i hele den vestlige verden.
Ingen dræber amerikanere og praler ad det. Ingen.
USA INDLEDER LUFTANGREB PÅ LIBYEN
Da amerikanerne svarede igen og bombede Libyen,
kom det som et chok for ham, for han troede, han var ufejlbarlig.
Da dagslyset afslørede ødelæggelserne forårsaget af bomberne,
sagde Washington, at målene var militærbaser eller terroristlejre.
Den vildfarelse stoppede brat.
Begyndelsen på enden? Ikke så hurtigt.
Når man sidder på en af de ti rigeste oliereserver,
har man råd til et par fejlberegninger.
Men som du vil se,
holder vejledningen dig kun ved magten, så længe du følger rådene.
Det lærte Muammar på den hårde måde.
GIV DIG IKKE
Gaddafi havde gang i noget godt.
Rigdom, magt, ulastelig modesans
og en vision om at skabe sit idealsamfund.
Men da det nye årtusinde begyndte,
gik USA i krig imod Saddam Hussein,
og livet som diktator i Mellemøsten virkede ikke helt så besnærende mere.
Vores krig imod terror er kun lige begyndt.
Når der kommer hårde tider, insisterer vejledningen på, at du holder planen.
Gaddafi valgte en anden vej.
Han ændrede på politik…
…som han mente, ville formilde den vestlige verden.
Ytringsfrihed, forsamlingsfrihed, pressefrihed.
Han holdt op med at torturere folk.
Det var pænt gjort af ham,
men tortur er godt til at afholde folk fra at gøre oprør.
Hvad var konsekvensen?
Det er de mekanismer, folk bruger til at organisere sig
og omstyrte deres regeringer.
FEBRUAR 2011 - LIBYSK OPSTAND STARTER
Disse oplyste reformer ville helt uden tvivl blive set
for det, de virkelig var: svaghed.
Oberst, forlader din hær dig?
Jeg har glemt dit sprog.
De gjorde oprør imod ham, og Vesten gjorde intet for at redde ham,
og så var han død.
Da han til sidst var omringet af oprørere,
sagde han: "Jeg har intet gjort. Hvorfor behandler I mig sådan?"
Et rimeligt spørgsmål under de fleste omstændigheder.
Han dræbte min bror og min fætter. Han dræbte mine venner.
Han brændte min families hus.
Man kan sige, at det, der fældede Gaddafi til sidst,
var, at han ikke fulgte vejledningen, han blev blød og betalte den ultimative pris.
Til sidst blev han selvfølgelig fanget og dræbt.
Men fortvivl ej.
Vejledningen har en anden plan.
En vej til at opfylde den ultimative tyrans drøm:
et endeløst regime.
Det sidste kapitel venter i det afsondrede Nordkorea,
hvor Kim-dynastiet har knækket koden til evigt styre.
Er du klar til at blive en gud?
Tekster af: Pia C. Hvid